เงินบาทปิด 35.40/42 แกว่งแคบ ตลาดรอดูสัญญาณกระตุ้นศก.รอบใหม่ของ ECB
 เงินบาทปิดตลาดเย็นนี้อยู่ที่ระดับ 35.40/42 บาท/ดอลลาร์ จากช่วงเช้าที่เปิดตลาดที่ระดับ 35.44/46 บาท/ดอลลาร์
20 ต.ค. 2558

นักบริหารเงิน เปิดเผยว่า เงินบาทปิดตลาดเย็นนี้อยู่ที่ระดับ 35.40/42 บาท/ดอลลาร์ จากช่วงเช้าที่เปิดตลาดที่ระดับ 35.44/46 บาท/ดอลลาร์
วันนี้เงินบาทเคลื่อนไหวไม่มากนัก ปิดตลาดใกล้เคียงกับตอนเปิดตลาดในช่วงเช้า โดยตลาดรอติดตามการประชุมธนาคารกลางยุโรป(ECB) ในวันพฤหัสที่ 22 ต.ค.นี้ ว่าจะมีการทำ QE เพิ่มหรือไม่
“วันนี้บาทผันผวนนิดเดียว ไม่ค่อยต่างจากตอนเช้ามากนัก ตลาดรอดูประชุม ECB พฤหัสนี้ว่าจะเพิ่ม QE หรือไม่ แต่มองแล้วน่าจะยังไม่ทำในรอบนี้ คงรอดูจังหวะที่เหมาะสมก่อน” นักบริหารเงิน ระบุ
ทั้งนี้คาดว่าเงินบาทวันพรุ่งนี้จะเคลื่อนไหวอยู่ที่ระดับ 35.35-35.50 บาท/ดอลลาร์